**A Budapesti Gépészeti Szakképzési Centrum**

a szakképzésről szóló 2019. évi LXXX. törvény 46. § (3) – (4) bekezdése alapján

pályázatot hirdet az

**Arany János Technikum és Szakképző Iskola**

**igazgató** (intézményvezető)

beosztásának ellátására.

**Foglalkoztatás jellege**: teljes munkaidő, munkaviszony

**A vezetői megbízás időtartama**: 5 év.

**A munkavégzés helye: 1072 Budapest, Nyár utca 9.**

**A munkakörbe tartozó, illetve a vezetői megbízással járó lényeges feladatok:**

A jogszabályoknak és szakmai követelményeknek megfelelően, a főigazgató irányítása mellett a szakképző intézmény szakmai vezetése, döntés minden olyan a szakképző intézmény működésével, feladatellátásával kapcsolatos ügyben, amelyet jogszabály nem utal a főigazgató vagy a kancellár hatáskörébe.

**Munkabér:**

A munkabér a felek közötti megállapodáson, illetve a szakképzésről szóló 2019. évi LXXX. törvény és a munka törvénykönyvéről szóló 2012. évi I. törvény vonatkozó rendelkezésein alapul.

**Pályázati feltételek:**

* a pályázó a szakképzésről szóló 2019. évi LXXX. törvény 46. § (1) bekezdése, valamint a szakképzésről szóló törvény végrehajtásáról szóló 12/2020. (II. 7.) Korm. rendelet 127. § (1) bekezdésének megfelelően:

- a szakképző intézményben oktatói munkakör betöltéséhez szükséges felsőfokú végzettséggel és technikum esetében mesterképzésben, szakképző iskola esetében legalább alapképzésben szerzett szakképzettséggel rendelkezik,

- intézményvezetői szakképzettséggel rendelkezik, legalább egy év vezetői gyakorlatot szerzett vagy legalább százhúsz órás tanügyigazgatási és pedagógiai ismereteket nyújtó képzésben vett részt, és

- oktatói, munkakörben vagy legalább heti tíz foglalkozás megtartására vonatkozó óraadói megbízás ellátása során legalább hároméves szakmai gyakorlatot szerzett.

* felhasználói szintű informatikai (MS Office, irodai alkalmazások) ismeretek,
* a pályázó ne álljon a tevékenység folytatását kizáró foglalkozástól eltiltás hatálya alatt, büntetlen előéletű és cselekvőképes legyen, ne álljanak fel vele szemben a munka törvénykönyvéről szóló 2012. évi I. törvény 44/A. §-ában felsorolt bűncselekményekre vonatkozó kizáró körülmények,
* vagyonnyilatkozat-tételi eljárás lefolytatása.

**A pályázat részeként benyújtandó iratok, igazolások:**

* a pályázó által aláírt fényképes szakmai önéletrajz (a foglalkoztatási jogviszonyok pontos megjelölésével év, hó, nap megjelölésével),
* az álláshely betöltéséhez szükséges iskolai végzettség, szakképzettség, szakvizsga meglétét igazoló okmányok másolata,
* 90 napnál nem régebbi hatósági erkölcsi bizonyítvány,
* a pályázó szakmai gyakorlatát igazoló dokumentum (munkáltatói igazolás, munkakör megnevezésével),
* a pályázó által aláírt motivációs levél (maximum 1 oldal terjedelemben),
* a szakképző intézmény vezetésére vonatkozó, a pályázó által aláírt program, amely tartalmazza a szakmai helyzetelemzésre épülő fejlesztési elképzeléseket,
* nyilatkozat arra vonatkozóan, hogy a pályázó hozzájárul a teljes pályázati anyagának sokszorosításához, továbbításához (harmadik személlyel közlés), tudomásul veszi és kifejezetten hozzájárul, hogy a pályázat részét képező vezetési programot az intézmény a honlapján nyilvánosságra hozza,
* nyilatkozat arról, hogy a pályázó hozzájárul személyes adatainak pályázattal összefüggő kezeléséhez, sokszorosításához és továbbításához.

**A munkakör betölthetőségének időpontja:**

A munkakör legkorábban **2024. július 2. napjától** tölthető be.

**A pályázat benyújtásának határideje:** **2024. május 3.**

A pályázati kiírással kapcsolatosan további információt **Dr. Horváth Béla** nyújt a **+36-1-585-8192-**es telefonszámon, illetve a **horvath.bela@gszc.hu** e-mail címen.

**A pályázatok benyújtásának módja:**

A pályázatot kérjük elektronikus formában megküldeni a horvath.bela@gszc.hu e-mail címre, illetve másolatban a szakma@gszc.hu e-mail címre.

Az elektronikus formátumnak a pályázatot, illetve annak részeként benyújtott iratokat, igazolásokat pdf formátumban, a felsorolásnak megfelelően külön fájlban kell tartalmaznia.

A pályázó a jelen kiírás valamennyi feltételét magára kötelezőnek fogadja el.